Document ID: 32001R2067

Kommissionens forordning (EF) nr. 2067/2001
af 22. oktober 2001
om fastsættelse af udbyttet af oliven og olie for produktionsåret 2000/01
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2), særlig artikel 5, stk. 11,
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 19, og
ud fra følgende betragtninger:
(1) I henhold til artikel 18 i forordning (EØF) nr. 2261/84 fastsættes det udbytte af oliven og olie, der er omhandlet i artikel 5, stk. 7, i forordning nr. 136/66/EØF, pr. homogent produktionsområde på grundlag af oplysninger fra producentmedlemsstaterne. Produktionsområderne er afgrænset ved Kommissionens forordning (EF) nr. 2138/97(5), senest ændret ved forordning (EF) nr. 1979/2001(6). På grundlag af de oplysninger, der er modtaget, bør udbyttet fastsættes som angivet i bilaget.
(2) I artikel 6 i Kommissionens forordning (EF) nr. 2366/98(7), senest ændret ved forordning (EF) nr. 648/2001(8), er der fastsat en metode til at vurdere udbytterne i homogene produktionsområder, der tager hensyn til de samlede resultater, som er beregnet statistisk på grundlag af prøver fra større regionale områder. De statistiske resultater i Frankrig beregnes på grund af landets beskedne produktion ud fra et enkelt regionalt område og en beskeden prøve, som ikke giver mulighed for en præcis beregning på landsplan. Justering af udbytterne i homogene produktionsområder i forhold til de statistiske resultater, jf. artikel 6 i forordning (EF) nr. 2366/98, resulterer for produktionsåret 2000/01 i klart usammenhængende værdier. Udbytterne i de homogene produktionsområder i Frankrig bør derfor fastsættes uden at anvende den pågældende justering.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
For produktionsåret 2000/01 fastsættes udbyttet af oliven og olie i bilaget.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. november 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. oktober 2001.

Labels: 17
6